ஆனால் ராயல் என்ஃபீல்டு க்ளாஸிக் பைக்கின் அடிப்படை பாகங்களான Single Downtube ஃப்ரேம், கேஸ் சஸ்பென்ஷன், ஃப்ளாட் ஹேண்டில்பார், MRF டயர், Bybre டிஸ்க் பிரேக், ஸ்போக் வீல், அனலாக் இன்ஸ்ட்ரூமென்ட் ஆகியவை இதிலும் தொடர்கின்றன. இந்த மாடிஃபிகேஷன் உங்களுக்குப் பிடித்திருந்தால், அதனை உங்களது ராயல் என்ஃபீல்டு பைக்கில் செய்ய விரும்பினால், நீங்கள் செலவழிக்க வேண்டியது ஜஸ்ட் 76 ஆயிரம் ருபாய்தான் மக்களே! தற்போது கருப்பு நிறம் தவிர, சிவப்பு மற்றும் நீலம் எனும் இரண்டு புதிய நிறங்களை அறிமுகப்படுத்தியுள்ளது DC Design. கடந்த ஜனவரி 25, 2017 முதலாக இதற்கான புக்கிங் துவங்கிவிட்டதுடன், 5,000 பைக்குகள் மட்டுமே ரி-மாடிஃபிகேஷன் செய்யப்பட உள்ளன. எனவே 25,000 ரூபாயைச் செலுத்தி முதலில் பாடி கிட்டைப் புக் செய்பவருக்கே முன்னுரிமை! புக்கிங் செய்தவர்களுக்கு 5 மாதங்களில் பைக்கை மாடிஃபிகேஷன் செய்து தருகிறார்கள். ஜனவரியில் புக் செய்தவர்களுக்கு, ஜூன் 2017 மாதத்தில் இந்த DC2 Carbon Shot பைக்கின் டெலிவரி துவங்கும் என்று தெரிவிக்கப்பட்டுள்ளது.